****

**ประกาศองค์การบริหารส่วนตำบลโนนแดง**

**เรื่อง รับโอน (ย้าย) พนักงานส่วนตำบลสายงานผู้บริหาร**

**เพื่อแต่งตั้งให้ดำรงตำแหน่งสายงานผู้บริหารที่ว่าง**

---------------------------------------

 ด้วยองค์การบริหารส่วนตำบลโนนแดง อำเภอโนนแดง จังหวัดนครราชสีมา มีความประสงค์รับโอน (ย้าย) พนักงานส่วนตำบล เพื่อแต่งตั้งให้ดำรงตำแหน่งสายงานผู้บริหารที่ว่าง ตามมติ ก.อบต. ในคราวประชุมครั้งที่ ๑/๒๕๖๔ เมื่อวันที่ ๒๘ มกราคม ๒๕๖๔ มีมติเกี่ยวกับการดำเนินการสรรหาในตำแหน่งสายงานผู้บริหารเห็นชอบให้ขยายระยะเวลาดำเนินการสรรหาผู้มาดำรงตำแหน่งสายงานผู้บริหารที่ว่าง โดยการย้าย การโอน การรับโอน พนักงานส่วนตำบลสายงานผู้บริหารที่ดำรงตำแหน่งประเภท ระดับ และมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่างได้ โดยวัตถุประสงค์จะรับโอน (ย้าย) พนักงานส่วนตำบลสายงานผู้บริหาร จำนวน ๓ ตำแหน่ง ๓ อัตรา ดังนี้

๑. ตำแหน่ง ปลัดองค์การบริหารส่วนตำบล (นักบริหารงานท้องถิ่น ระดับกลาง)

 จำนวน ๑ ตำแหน่ง ๑ อัตรา

๒. ตำแหน่ง ผู้อำนวยการกองช่าง (นักบริหารงานช่าง ระดับต้น)

 จำนวน ๑ ตำแหน่ง ๑ อัตรา

๓. ตำแหน่ง ผู้อำนวยการกองการศึกษา (นักบริหารงานศึกษา ระดับต้น)

 จำนวน ๑ ตำแหน่ง ๑ อัตรา

 ผู้มีความประสงค์จะขอโอน (ย้าย) ให้ยื่นเอกสารดังกล่าวต่อไปนี้เพื่อประกอบการพิจารณา

1. คำร้องขอโอน (ย้าย)
2. สำเนาบัตรประวัติพนักงานส่วนท้องถิ่น
3. หนังสือยินยอมให้โอน (ย้าย) จากผู้บริหารต้นสังกัด
4. หนังสือรับรองความประพฤติจากผู้บังคับบัญชาต้นสังกัด
5. สำเนาวุฒิการศึกษา
6. เอกสารอื่นๆ ที่เกี่ยวข้อง

โดยยื่นต่อสำนักปลัดองค์การบริหารส่วนตำบลโนนแดง หากมีข้อสงสัยสามารถสอบถามรายละเอียด หมายเลขโทรศัพท์ ๐-๔๔๔๘-๕๐๒๓, ๐๘-๙๔๒๘-๖๘๐๐ ในวันและเวลาราชการ

จึงประกาศมาให้ทราบโดยทั่วกัน

 ประกาศ ณ วันที่ ๒ เดือน มีนาคม พ.ศ. ๒๕๖๔

 

 (นายไพโรจน์ พัฒนเดชากูล)

 นายกองค์การบริหารส่วนตำบลโนนแดง